Marte Gerhardsen

Marte Gerhardsen (født 1972) er en norsk byråkrat og organisasjonsleder som som har hatt flere lederstillinger innen privat og offentlig sektor. Hun har siden 2025 vært statssekretær i Forsvarsdepartementet. 

Gerhardsen er utdannet ved Universitetet i Oslo og London School of Economics. Ved sistnevnte tok hun en Master of Science i internasjonal politikk. Hun har også gjennomført Utenriksdepartementets aspirantkurs.

Hun var ansatt i Utenriksdepartementet fra 1999 til 2007.  Hun har siden vært generalsekretær i CARE Norge (2008–2010), divisjonsdirektør i DNB (2011–2014), daglig leder i Tankesmien Agenda (2014–2018), divisjonsdirektør i Helsedirektoratet (2018–2019) og direktør i Utdanningsetaten i Oslo (2019–2025).   

I sine yngre år var hun aktiv i AUF og var blant annet leder for Oslo AUF.  

 Familie 
Hun er datter av Rune Gerhardsen og Tove Strand og søster til Mina Gerhardsen. Hun er gift med økonom Erik Dugstad.  

 Referanser 

 Eksterne lenker 




Kategori:Norske direktører
Kategori:Norske diplomater
Kategori:Norske statsvitere
Kategori:Statssekretærer i Regjeringen Støre
Kategori:Tillitsvalgte i AUF
Kategori:Alumni fra London School of Economics
Kategori:Alumni fra Universitetet i Oslo
Kategori:Gerhardsen-familien
Kategori:Personer fra Oslo